

KURIKULUM DJEČJEG VRTIĆA PLOČE ZA PEDAGOŠKU 2018./2019. GODINU

**Ploče, rujan 2018.**

**Na temelju članka 21. Zakona o predškolskom odgoju i naobrazbi (NN 10/97., 107/07. i 94/13.) i članka 50. Statuta Dječjeg vrtića Ploče, na prijedlog Odgojiteljskog vijeća sa sjednice održane dana 24.9.2018. godine, Upravno vijeće Dječjeg vrtića Ploče na 19. redovnoj sjednici održanoj dana 28.9.2018. godine donosi**

**KURIKULUM DJEČJEG VRTIĆA PLOČE ZA PEDAGOŠKU 2018./2019. GODINU**

**Osnovni podaci o Dječjem vrtiću Ploče:**

**ŽUPANIJA : Dubrovačko – neretvanska**

**PREDŠKOLSKA USTANOVA : DJEČJI VRTIĆ PLOČE**

**ADRESA: Trg bana Josipa Jelačića 10, 20 340 Ploče**

**TEL./FAX: (020) 679 - 175 - ravnatelj**

 **TEL. (020) 415 - 217 - tajništvo**

 **(020) 415 - 212 - stručni suradnici**

**e-mail: djecji.vrtic.ploce@gmail.com**

**URL:** [**www.djecji-vrtic-ploce.hr**](http://www.djecji-vrtic-ploce.hr)

Sadržaj

[1.UVOD 4](#_Toc525285384)

[2. MISIJA I VIZIJA DV PLOČE 5](#_Toc525285385)

[3. O NAMA 8](#_Toc525285386)

[4. PROGRAMI 9](#_Toc525285387)

[4.1. Redoviti programi 9](#_Toc525285388)

[4.2. Program katoličkog vjerskog odgoja 14](#_Toc525285389)

[4.3. Program predškole 15](#_Toc525285390)

[4.4. Program javnih potreba za djecu s teškoćama u razvoju 17](#_Toc525285391)

[4.5. Posebni programi 17](#_Toc525285392)

[4.6. Obogaćivanje odgojno-obrazovnog rada 18](#_Toc525285393)

[5. NAČELA DV PLOČE KOJIMA SE VODIMO U REALIZACIJI ODGOJNO-OBRAZOVNOG RADA 21](#_Toc525285394)

[5.1 Fleksibilnost odgojno-obrazovnog procesa 21](#_Toc525285395)

[5.2. Mješovite skupine 22](#_Toc525285396)

[5.3. Diferencirani i obogaćeni sadržaj 22](#_Toc525285397)

[5.4. Inkluzija djece s teškoćama u razvoju 22](#_Toc525285398)

[5.5. Poticajno prostorno- materijalno okruženje 23](#_Toc525285399)

[5.6. Socijalno prostorno okruženje 23](#_Toc525285400)

[5.7. Suradnja s tendencijom ka partnerstvu vrtića s roditeljima/skrbnicima 23](#_Toc525285401)

[i širom zajednicom 23](#_Toc525285402)

[6. STRUČNO USAVRŠAVANJE ODGOJNIH DJELATNIKA 24](#_Toc525285403)

[7. OSIGURAVANJE KVALITETE 26](#_Toc525285404)

[8. LITERATURA 28](#_Toc525285405)

# 1.UVOD

Nacionalni kurikulum za rani i predškolski odgoj i obrazovanje je novi dokument iz područja predškolskog odgoja i obrazovanja koji polazi od sljedećih dokumenata: Programsko usmjerenje odgoja i obrazovanja djece predškolske dobi (1991.), Konvencija o pravima djeteta ( 2001.), Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje (2011.), Smjernice za strategiju obrazovanja, znanosti i tehnologije Republike Hrvatske (2012.), Priručnik za samovrednovanje ustanova ranog i predškolskog odgoja i obrazovanja (2012.) te Strategija obrazovanja, znanosti i tehnologije (2014.).

Kurikulum DV Ploče usklađen je s Nacionalnim kurikulumom za rani i predškolski odgoj i obrazovanje te obuhvaća implementaciju istog u svim područnim objektima s obzirom na njihove posebnosti (specifični uvjeti rada vrtića, materijalno- prostorne mogućnosti vrtića, socijalni kontekst). U sukonstruiranju Kurikuluma uključeni su svi sudionici odgojno-obrazovnog procesa.

Kurikulum DV Ploče slijedi ova obilježja Nacionalnog kurikuluma: razvojni, integrirani,

humanistički konstruktivistički, sukonstruktivistički i temelji se na suvremenom shvaćanju da je dijete cjelovito biće sa svojim individualnim potrebama, interesima i mogućnostima te kao aktivni i kreativni stvaratelj znanja i socijalni subjekt.

Odgojno-obrazovni rad DV Ploče bit će usmjeren k ostvarivanju *specifičnih ciljeva*

(osiguravanje dobrobiti za dijete[[1]](#footnote-1), poticanje cjelovitog razvoja, odgoja i učenja djece, razvoja kompetencija[[2]](#footnote-2), ostvarivanje prava djece na jednakost šansi) utemeljenih na *specifičnim* *polazištima* (postojećim dokumentima i suvremenom shvaćanju djeteta i organizacije vrtića) *i vrijednostima* (znanje, identitet, humanizam i tolerancija, odgovornost, autonomija, kreativnost) te će se primjenjivati *specifična načela* (fleksibilnost odgojno-obrazovnog procesa, suradnja s tendencijom ka partnerstvu vrtića s roditeljima/skrbnicima i širom zajednicom, osiguranje kontinuiteta u odgoju i obrazovanju te otvorenost za kontinuirano učenje i spremnost na unapređivanje prakse).

Osiguranje kvalitete dokumentiranja i vrednovanje vrtića prikazat će način na koji će se

ostvariti kvaliteta cjelovitog odgojno-obrazovnog procesa i provođenje programa vrtića u cilju stalnog unaprjeđivanja. Procjena i samoprocjena pojedinih segmenata odgojno- obrazovnog rada obuhvaća vrednovanje cjeline (ukupnost funkcioniranja Ustanove) te pojedinih segmenta (praćenje napredovanja djece, poštovanje prava djece, roditelja i ostalih čimbenika, inkluzija djece s posebnim potrebama, usavršavanje stručnjaka u ustanovi i izvan ustanove, osposobljavanje svih čimbenika odgojno-obrazovnog procesa za kontinuiranu samoprocjenu).

# 2. MISIJA I VIZIJA DV PLOČE

**MISIJA VRTIĆA** – Osigurati kvalitetne uvjete za rast i razvoj djece, uz pružanje podrške roditeljima kao partnerima u odgoju

**VIZIJA VRTIĆA** – Vrtić kao otvorena kuća koja teži stalnom mijenjanju i unapređivanju u svrhu zadovoljavanja potreba djece i roditelja

***1. Za dijete:***

• sigurnost svakog djeteta

• samopouzdanje i samopoštovanje djeteta

• sposobnost razumijevanja vlastitih potreba (tjelesnih, emocionalnih, spoznajnih, socijalnih,

komunikacijskih i sl.)

• sposobnost razumijevanja i uvažavanja potreba drugih

• uspostavljanje kvalitetnih odnosa s drugom djecom i odraslima (sudjelovanje, pregovaranje, rješavanje sukoba, razumijevanje i poštivanje različitosti među ljudima)

• istraživanje i razvijanje kompetencija:

- samostalnost u obavljanju aktivnosti (samostalnost djetetova djelovanja, mišljenja i odlučivanja)

- usvajanje i praktična uporaba pojmova i predodžaba kojima dijete razumije i objašnjava sebe, svoje ponašanje i izbore

- stjecanje i razvoj vještina učenja (povezivanja sadržaja, logičkoga mišljenja, argumentiranja, zaključivanja i rješavanja problema)

- osiguravanje kvalitetne prilagodbu trenutačnom okruženju i kvalitetno osposobljavanje za izazove koji očekuju dijete (npr. polazak u školu) mogućnost prilagodbe novim, promjenjivim okolnostima

• sposobnost odgovornoga ponašanja u okruženju (prirodnom i materijalnom)

• življenje i učenje prava djeteta

• dobrobit i radost svakog djeteta

***2. Za dijete kao aktivnog građanina zajednice:***

* vrtiću osiguravati demokratično življenje i pluralizam
* omogućavati djetetu aktivno sudjelovanje i suodlučivanje o temama koje su od bitnog značaja za opću kvalitetu življenja u socijalnom okruženju uvažavati osobnost svakog djeteta
* omogućavati ostvarenje prava zajamčenih Konvencijom o pravima djeteta
* uspostavljati i održavati kvalitetne odnose s djecom
* poticati djecu na sudjelovanje u donošenju odluka koje se odnose na njihov odgoj i učenje
* djecu osposobljavati za demokratski dijalog s ostalim sudionicima procesa
* osiguravati slobodu i poticati razvoj odgovornosti svih sudionika u odgojno-obrazovnom procesu
* djecu osposobljavati za samoprocjenu i samodisciplinu
* djecu poticati na aktivno sudjelovanje u raspravama tj. slobodno iznošenje različitih stajališta
* osnaživanje inicijativa djece i njihove poduzetnosti
* djecu poticati na osmišljavanje, iniciranje i organiziranje vlastitih aktivnosti i (su) upravljanje razvojem tih aktivnosti

***3. Za roditelje:***

• podrška obitelji u području kvalitetne afirmativne roditeljske uloge

• usklađeno međusobno partnersko djelovanje vrtića i obitelji

• zadovoljstvo roditelja

***4. Za prostorno, materijalno i vremensko okruženje****:*

• organizacija prostora koji je funkcionalan, siguran, usmjeren na promoviranje susreta,

komunikaciju i interakciju; omogućava distanciranje djeteta iz grupnih zbivanja i pravo na privatnost

• bogata ponuda raznovrsnih, razvojno primjerenih i stalno dostupnih materijala koji potiču

aktivnu konstrukciju znanja

• održavanje estetike

• fleksibilan dnevni ritam koji se temelji na prepoznavanju i uvažavanju djetetovih potreba

• okruženje koje zrcali zaposlene i njihovu sliku o djetetu

***5. Za ozračje:***

• model usklađenog življenja koji poštuje prava djeteta u skladu s humanim vrijednostima

koje razvijaju kompetencije djeteta i sve oblike učenja

• osnaživanje zaštitnih mehanizama i umanjivanje rizičnih čimbenika

• prihvaćanje, njegovanje i razvijanje vrijednosti obitelji, zajednice i društva

***6. Za stručni tim i odgojitelje:***

• osnaživanje osobnih i profesionalnih kompetencija za primjereno i funkcionalno djelovanje

u odnosu sa suradnicima, djetetom i obiteljima

• razvijanju što kvalitetnijeg vrtića / odgojno-obrazovnog procesa

• razvijanje osobne odgovornosti za cjelovito djelovanje na dijete u svim interakcijama;

• razvijanje odgovornosti u osobnom i timskom radu

• razvijanje refleksivne prakse

• proklamiranje humanih vrijednosti

***7. Za ostale zaposlenike****:*

• razvijanje odgovornosti u osobnom i timskom radu u odnosu na radnu ulogu / poslove, na

dobrobit djeteta, na cjelokupno ozračje vrtića

# 3. O NAMA

Dječji vrtić Ploče (u daljnjem tekstu: vrtić) je ustanova za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršenih 12 mjeseci života do polaska u osnovnu školu.

Rani i predškolski odgoj i obrazovanje promiče planiranje i provođenje cjelovitog odgojno-obrazovnog procesa utemeljenog na vrijednostima koje bi iz perspektive povijesti, kulture, suvremenih događaja i projekcije budućnosti tražile unaprijeđivanje intelektualnih, društvenih i moralnih vrijednosti te duhovni razvoj djeteta vrijednostima kao što su: znanje, humanizam, tolerancija, identitet, odgovornost, autonomija i kreativnost.

Program se provodi na temelju Zakona o predškolskom odgoju i obrazovanju (NN 10/97,107/07,94/13), Odluke o donošenju Nacionalnog kurikuluma za rani i predškolski odgoj i obrazovanje (NN 5/15, od 16. siječnja 2015. godine,) kojom je sadržaj Nacionalnog kurikuluma za rani i predškolski odgoj i obrazovanje njezin sastavni dio, Državnog pedagoškog standarda predškolskog odgoja i naobrazbe (NN 63/08, 90/10) te ostalih zakonskih i podzakonskih akata.

Radno vrijeme vrtića (i odgojno – obrazovnih djelatnika) usklađeno je s dužinom trajanja programa vrtića. Isto tako, radno vrijeme vrtića prilagođeno je i potrebama roditelja (naših korisnika). Dužina trajanja rada vrtića - prema vrsti programa:

1. a) **Centralnom vrtiću Ploče** – Trg bana Josipa Jelačića 10, koji broji **8** odgojnih skupina:
* **6**  skupina redovnog 10-satnog programa: od 6.00 do 16.00 sati
* **1** skupina redovnog 6-satnog programa: od 7.00 do 13.00 sati
* **1** skupina redovnog 6-satnog programa s integriranim vjerskim odgojem: od 7.00 do 13.00 sati

 b) **Područnom objektu Ploče –** Obala dr. Franje Tuđmana 3, koji broji:

* 2 odgojne skupine redovnog 10-satnog programa: od 6.00 do 16.00
1. **Područnom vrtiću Komin –** Ulica bana Josipa Jelačića 13, koji broji **2** odgojne skupine:
* **1** prijepodnevna redovna skupina 6-satnog programa: od 7.00 do 13.00 sati
* **1** poslijepodnevna redovna skupina 6-satnog programa: od 13.00 do 19.00 sati
1. **Područnom vrtiću Rogotin –** Kolodvorska **4**, koji broji:
* **1** redovnu odgojnu skupinu 6-satnog programa: od 7.00 do 13.00 sati
1. **Područnom vrtiću Staševica -** Petra Kežića 2, koji broji:
* **1** redovnu odgojnu skupinu 6-satnog programa: od 7.00 do 13.00 sati

Radno vrijeme Vrtića podložno je promjenama ukoliko dođe do realizacije projekta ***Unaprjeđenje usluga za djecu u sustavu ranog i predškolskog odgoja i obrazovanja.***

# 4. PROGRAMI

## 4.1. Redoviti programi

**Redoviti programi i organizacija rada u našem vrtiću provodi se u Centralnom vrtiću u Pločama i Područnim vrtićima Komin, Rogotin i Staševica, a temelji se na razvojno-primjerenom kurikulumu usmjerenom na dijete i humanističkoj koncepciji razvoja predškolskog odgoja, što znači:**

• pažljivo i bogato strukturirano okruženje i poticajna materijalna sredina koja doprinosi

razvoju dječjeg učenja, kreativnosti i stvaralaštvu

• poznavanju zakonitosti rasta i razvoja djeteta u skladu s čime stručni djelatnici planiraju svoj rad

• učenje je interaktivan proces koji uključuje djecu, odrasle, kao i čitavo društveno okruženje

• poticanje partnerskog odnosa sa roditeljima kao najvišeg oblika suradnje u ostvarivanju

zajedničkog cilja – optimalnog razvoja djeteta

• poticanje tolerancije prema različitostima i uvažavanje prava sve djece (poticati uključivanje i socijalizaciju djece sa teškoćama u razvoju u život i rad ustanove)

• kontinuirano stručno usavršavanje kao potreba podizanja stručne kompetencije za rad i

stjecanje novih znanja, vještina i sposobnosti potrebnih za primjenu suvremenih oblika rada s djecom predškolske dobi

Bitne odrednice na unapređivanju programa koje odgojitelji unose u organizacijska rješenja vrtića su:

* planiranje prostora i aktivnosti utemeljenih procjenjivanju i praćenju razvoja djeteta
* formiranju i dopunjavanju i poticajno oblikovanje tzv. centara aktivnosti (kutića) kao preduvjeta slobodnog djetetovog izbora aktivnosti (npr. centar za obiteljske i dramske igre, za aktivnost građenja i konstruiranja, početnog čitanja i pisanja, likovne aktivnosti itd.).
* unapređivati različite oblike suradnje s roditeljima i njihovo uključivanje u odgojno-obrazovni proces
* živjeti i učiti prava djeteta, demokratske vrijednosti i pluralizam

**Ciljevi redovitih programa**

Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i, posredno, kvaliteti njegova obiteljskoga života te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz :

• zadovoljavanje specifičnih komunikacijskih, razvojnih i obrazovnih potreba djeteta

• osmišljavanje aktivnosti u kojima će dijete moći iskazivati svoje potencijale, stvaranje kreativnog ozračja (raznovrsni materijali za istraživanje i stvaranje), zainteresiran, ne direktivni stav odgojitelja

• usvajanje vještina potrebnih za zadovoljavajuće funkcioniranje u socijalnom okruženju

**Namjena programa**

Cjeloviti razvojni programi ranog i predškolskog odgoja i obrazovanja u vrtiću provode se za djecu od navršene prve godine života do polaska u školu.

U dječjem vrtiću 10-satni (cjelodnevni program) provodi se od 6.00 – 16.00 sati, a prema ugovornim obvezama dijete u vrtiću ne smije boraviti duže od 10 sati.

Redoviti 6-satni programi rada provode se od 7.00 – 13.00 sati.

Odgojne skupine formirane su prema kronološkoj dobi djece:

* + jasličke skupine: od 1. – 3. godine života
	+ vrtićke skupine: od 3. godine života – polaska u školu

N**ačin realizacije**

Primjena suvremenih procesa učenja djece zasnovanih na najnovijim znanstvenim spoznajama. Integrirani i razvojni kurikulum u ovome vrtiću podrazumijeva paralelno odvijanje mnoštva aktivnosti djece, poticajno materijalno okruženje koje potiče dijete na igru, istraživanja stjecanje znanja, vještina i navika.

**Bitni aspekti rada su:**

* stvaranje poticajnog okruženja
* individualizirani pristup
* poticanje i stvaranje uvjeta za dječje aktivnosti
* dokumentiranje procesa učenja djece i njihovih postignuća
* refleksije sa djecom i stručnjacima
* predlaganje novih mogućnosti za igru, stvaranje, promatranje, otkrivanje, traženje i učenje novih rješenja
* usmjeravanje na važnost i zdravstveno-preventivni potencijal tjelesnog vježbanja od najranije dobi, u cilju poticanja cjelokupnog psihofizičkog razvoja djeteta i razvijanja zdravih navika.

**Tablica 1. Naziv programa, vremenik i nositelji**

|  |  |  |  |  |  |
| --- | --- | --- | --- | --- | --- |
| SKUPINA | RADNOVRIJEME | POČETAK I ZAVRŠETAK RADA | NOSITELJI PROGRAMA | RADNO MJESTO | STRUČNA SPREMA |
|  ***JASLICE 1-djeca u 2. i 3. godini života*** ***„PAČIĆI***“ | 6.00-16.00 | 1.9.2018.-30.6.2019. | Sanda ZekajKatica Ćulum | odgojiteljodgojitelj | VSSVŠS |
|  ***JASLICE 2-djeca u 2. i 3. godini života*** ***„ZEČIĆI***“ | 6.00-16.00 | 15.10.2018.-30.6.2019. |   | odgojiteljodgojitelj |  |
|  ***JASLICE 3-djeca u 2. i 3. godini života*** ***„JEŽIĆI“*** | 6.00-16.00 | 15.10.2018.-30.6.2019. |   | odgojiteljodgojitelj |  |
|  ***VRTIĆKA SKUPINA 1-djeca u 3. i 4. godini života***  ***«LEPTIRIĆI»*** | 6.00-16.00 | 1.9.2018.-30.6.2019. | Anita DominikovićDanijela BjelišodgojiteljVŠS | odgojitelj | VŠS |
| ***VRTIĆKA 2 – djeca u 4. i 5. godini života*** ***„RIBICE“*** | 6.00-16.00 | 1.9.2018.– 30.6.2019. | Tanja MatuškoAnastazija Musulin | odgojitelj,odgojitelj  | VSSVŠS  |
| ***VRTIĆKA 3 – djeca u 5.-oj godini života*** ***„ZVJEZDICE“*** | 6.00-16.00 | 1.9.2018.– 30.6.2019. | Nada CvitanovićVilma Grgurinović | odgojitelj,odgojitelj  | VŠSVŠS  |
| ***VRTIĆKA 4- djeca u 6-oj i 7-oj godini života*** ***„PČELICE“*** | 6.00-16.00 | 1.9.2018.– 30.6.2019. | Amra KatićKatarina Jovica  | odgojitelj,odgojitelj | VŠSVŠS |
| ***VRTIĆKA 5 – djeca u 6. i 7. godini života*** ***«BUBAMARE»*** | 6.00-16.00 | 1.9.2018.-30.6.2019. | Snježana MerdžanZagorka Radonić Burić | odgojiteljodgojitelj | VSSVŠS |
| ***VRTIĆKA 6 S INTEGRIRANIM VJERSKIM PROGRAMOM - djeca od 3. godine do polaska u školu******„MALI ANĐELI“*** | 7.00-13.00 | 1.9.2018.-30.6.2019. | Zdenka Žderić | odgojitelj | VŠS |
| ***VRTIĆKA 7 – djeca od 3 godine do polaska u školu******«ŠKOLJKICE»*** | 7.00-13.00 | 1.9.2018.-30.6.2019. |  Sanja Krželj | odgojitelj | VŠS |
| ***PO KOMIN******VRTIĆKA 1 – djeca od 3 godine do polaska u školu «LAĐARI»*** | 7.00-13.00 | 1.9.2018.-30.6.2019. | Maja Medak | odgojitelj | VŠS |
| ***PO KOMIN******VRTIĆKA 2 – djeca od 3 godine do polaska u školu «GUSARI»*** | 13.00-19.00 | 1.9.2018.-30.6.2019. | Željana Radonić | odgojitelj | VŠS |
| ***PO STAŠEVICA******VRTIĆKA 1- djeca od 3 godine do polaska u školu „DUKATIĆI“*** | 7.00-13.00 | 1.9.2018.-30.6.2019. | Seka Gnječ | odgojitelj | VŠS |
| ***PO ROGOTIN******VRTIĆKA 1- djeca od 3 godine do polaska u školu „VESELI VLAKIĆ“*** | 7.00-13.00 | 1.9.2018.-30.6.2019. | Angela Glamuzina | odgojitelj | VŠS |

Tijekom ljetnih mjeseci srpnja i kolovoza vrtić radi smanjenim kapacitetom zbog korištenja godišnjih odmora roditelja i odgojitelja.

Na temelju provedene ankete s roditeljima tijekom mjeseca lipnja o potrebi korištenja usluga vrtića za svoje dijete, vrtić provodi prilagođenu organizaciju rada u ljetnim mjesecima od 1.7. – 31.8., ovisno o broju prijavljene djece koja će pohađati vrtić.

Odgojno-obrazovni rad odvija se u centralnom vrtiću u Pločama u 10-satnom programu, dok područni vrtići tijekom srpnja i kolovoza ne rade u svojim prostorima.

## 4.2. Program katoličkog vjerskog odgoja

Program obogaćen katoličko vjerskim sadržajima provodi se u redovnoj skupini 6-satnog boravka s integriranim vjerskim odgojem.

**Ciljevi programa**

Cilj katoličkog vjerskog odgoja je odgajati religioznu dimenziju djeteta i oplemeniti ju za

jedine ljudske vrijednosti: savjest, intelekt, karakter, vjera ljubav, nada i osobnost.

U redoviti program integrirani su elementi katoličkog vjerskog odgoja, gdje se indirektno,

kroz igru, u djetetu potiče ljubav prema istini, dobroti, životu. Tako se na spontan i blag način, poštujući dječju prirodu, njeguje i duhovna dimenzija djeteta. Pažljivo osmišljeni poticaji i aktivnosti uče dijete ljubiti i poštovati sebe i druge, ujedno ga odgajajući za odgovornost prema cijelome svijetu.

**Namjena programa**

Program je namijenjen djeci čiji roditelji pisanim zahtjevom na upisu u vrtić iskažu želju da dijete pohađa redovni 6-satni program s integriranim katoličkim vjerskim odgojem.

Odgojiteljica koja program provodi završila je teološko-katehetsko doškolovanje za vjerski odgoj djece predškolske dobi pri Katoličkom bogoslovnom fakultetu u Splitu i stekla kanonski mandat.

**Način realizacije**

• situacijski, spontano i nepredviđeno kada prati potrebe i osjećaje djeteta

• planski i predviđeno slijedeći liturgijsko vrijeme i blagdane .

**Teme vjerskog odgoja kroz godinu:**

• Doček i prihvaćanje djece

• Stvoreni svijet i stvorenja u njemu

• Došašće – radost Isusova dolaska na svijet

• Isusovo djetinjstvo i život

• Otkrivanje tajne života

• U susret uskrslome Isusu

• Majka

• Život kršćanske zajednice crkve

• Druge teme vjerskog sadržaja prema interesu djece

**Tablica 2. Naziv programa, vremenik i nositelji**

|  |  |  |  |  |  |  |
| --- | --- | --- | --- | --- | --- | --- |
| SKUPINA | RADNOVRIJEME | POČETAK I ZAVRŠETAK RADA | NOSITELJI PROGRAMA | STRUČNA SPREMA | BROJ DJECE U PROGRAMU | SUGLASNOST NA PROGRAM |
| MJEŠOVITA„MALI ANĐELI“ | 7.00- 13.00 | 1.9.2018.– 30.6.2019. | Zdenka Žderić | VŠS | 22 | Suglasnost: MZOS (KLASA:601-02/08-03/00761), od 15.10.2015. |
|  4.3. Program predškole Provodi se prema Programu predškole od cca 250 sati godišnje u DV Ploče. Suglasnost na ustroj i provedbu obveznog Programa predškole u organizaciji Dječjeg vrtića «Ploče» u Pločama dalo je MZOS, KLASA:601-02/14-03/00802, URBROJ:533-25-15-0004, od 16. veljače 2015. godine. |

**Ciljevi programa**

Osigurati okružje u kojem će djeca razvijati svoje potencijale, zadovoljiti svoje aktualne interese i time steći znanja, vještine i navike koje će mu omogućiti uspješnu prilagodbu novim uvjetima života, rasta i razvoja, koje ih u školi očekuju.

**Namjena programa**

Program je namijenjen djeci školskim obveznicima pedagoške godine 2018./2019.

Upis u program predškole provodio se istovremeno s upisom u ostale programe rada vrtića (svibanj 2018.).

**Način realizacije**

Primjena suvremenih procesa učenja djece zasnovanih na najnovijim znanstvenim spoznajama.

Posebna se pozornost pridaje poticajnoj organizaciji socio-pedagoškog konteksta u koje treba osmisliti, ponuditi izbor različitih aktivnosti i igara.

Zbog manjeg broja prijavljene djece i manjeg broja djece u skupinama redovnog programa, u ovoj pedagoškoj godini u svim objektima vrtića djeca su integrirana u rad redovnog 6-satnog programa.

Tablica 3. Naziv programa, vremenik i nositelji

|  |  |  |  |  |  |
| --- | --- | --- | --- | --- | --- |
| SKUPINA | RADNOVRIJEME | POČETAK I ZAVRŠETAK RADA | NOSITELJI PROGRAMA | STRUČNA SPREMA |  BROJ DJECE U PROGRAMU |
| VRTIĆKA 4 – «PČELICE» -CENTRALNI | 9.00-12.00 – 3 puta tjedno | 1.10.2018. – 31.5.2019. | Amra KatićKatarina Jovica | VŠSVŠS |  3 |
| VRTIĆKA 5 – «BUBAMARE» - CENTRALNI | 9.00-12.00 – 3 puta tjedno | 1.10.2018. – 31.5.2019. | Snježana MerdžanZagorka Radonić Burić | VŠSVŠS |  4 |
| MJEŠOVITA«DUKATIĆI»-PO STAŠEVICA | 9.00-12.00- 3 puta tjedno | 1.10.2018. – 31.5.2019. | Seka Gnječ | VŠS |  3 |

## 4.4. Program javnih potreba za djecu s teškoćama u razvoju

Vrtić svojim pristupom potiče uključivanje djece s lakšim i težim teškoćama u razvoju u redovne skupine boravka.

Uvjeti okruženja prilagođavaju se potrebama djece, timskim radom stručnog tima psihologinje i pedagoginje, odgojitelja i roditelja i prilagodbom satnice boravka djece u skupini.

**Ciljevi programa:**

* poticanje cjelokupnog razvoja djeteta u uvjetima integracije i inkluzije djece (stručni tim, odgojitelji, roditelji, asistenti)
* kroz odgojno – obrazovne sadržaje i opću informiranost djelovati na formiranje svijesti, izgradnju pozitivnih stavova i prihvaćanje djece s teškoćama u razvoju u život i rad skupine

**Namjena programa:**

Uključivanje i rad potiče integraciju i inkluziju djece s teškoćama u razvoju.

**Način realizacije:**

U rad redovnih skupina u koje su integrirana djeca s lakšim teškoćama uključen je stručni tim vrtića i odgojitelji skupine.

Roditelji djecu s uočenom teškoćama u razvoju upisuju u opservacijski program boravka u trajanju od 1-3 sata dnevno. Stručni tim vrtića u suradnji s odgojiteljicom /icama iz djetetove skupine i roditeljima djeteta analiziraju postojeće stanje i dogovaraju korake u daljnjoj suradnji i postupanju.

U slučajevima uključivanja djece s težim teškoćama u razvoju u skupinu – inkluzije, u rad s djetetom obvezno se uključuje asistent djeteta (roditelj, odgojitelj, asistent sa završenom edukacijom).

Prostor je struktuiran na način omogućavanja svoj djeci s teškoćama slobodan izbor aktivnosti i individualan rad s djecom.

## 4.5. Posebni programi

***Program ranog učenja engleskog jezika*** provodi Društvo za rano učenje stranih jezika JEZICI EKLATA iz Splita. Društvo ima suglasnost Ministarstva znanosti, obrazovanja i športa Republike Hrvatske (Klasa: 602-01/08-01/00582), od 10. prosinca 2008. godine. Svojim sadržajima i organizacijom rada program je usklađen s programima rada vrtića. U njega se uključuju djeca starija od 4 godine.

U ovoj pedagoškoj godini program će provoditi prof. engleskog jezika, nakon provedene ankete s roditeljima.

Provođenje programa se planira od 1.10.2018. – 31.5.2019. godine.

## 4.6. Obogaćivanje odgojno-obrazovnog rada

**a) Sportski program**

Uvažavajući koliko je tjelesna aktivnost važna za održavanje zdravlja svakog čovjeka, odlučili smo obogatiti redovito tjelesno vježbanje s vježbanjem i učenjem elemenata različitih sportova u okviru posebnog sportskog programa.

Željeli bismo utjecati na osobna iskustva djece u predškolskom periodu, kako bi formirali znanja o važnosti kretanja, te razvili naviku i sposobnosti za korištenje osobnih motoričkih potencijala. Budući da je motorički razvoj integrativni dio razvoja u cjelini, pružajući izabrane sadržaje i poticajnu okolinu, djelovat ćemo i na druga područja razvoja djeteta

U okviru ovog programa posebnu pažnju poklanjat ćemo i prehrani djece. Djeca će biti uključena u sve etape od biranja namirnica, jelovnika, učit će o pravilnoj prehrani, sudjelovati u pripremi pojedinih namirnica do konzumiranja pripravljenih obroka.
Provođenjem športskog programa utjecat ćemo na cjelokupni razvoj djeteta, na unapređivanje i očuvanje zdravlja svakog djeteta, na podizanje razine kvalitete življenja što cijenimo da je i važan čimbenik u prevenciji različitih vrsta ovisnosti.

**b) Dramsko – scenski program**

Cilj dramsko - scenskog programa je cjeloviti razvoj djeteta i odgoj za umjetnost, razvoj kreativnosti i stvaralaštva i to kroz aktivnosti i sadržaje planirane u skladu s dječjim potrebama i interesima.

Scenski izraz i lutkarstvo područje je kreativnog izričaja djeteta koji je dio procesa učenja i stvaranja nastalog iz unutarnje potrebe djece da se izraze i stvaraju.

Zadaće programa:

Primarna je zadaća poticati optimalni cjeloviti razvoj djeteta s akcentom na kreativnom razvoju kroz:

* stvaranje pozitivnog odnosa prema umjetnosti, razvoj osjećaja za lijepo i plemenito, osnovnog ukusa i estetike u cjelini, taktilne, vizualne i auditivne osjetljivosti približavajući djeci vrijedna literarna, scenska i glazbena djela razvoj svih oblika komunikacije i izražavanja djece:

- verbalnih i neverbalnih
- govornih (dječji rječnik, govorno stvaralaštvo i izražavanje)
- glazbenih (razvoj osjećaja za glazbu, njegovanje i sistemsko kultiviranje glasa, zajedničko i individualno muziciranje, te razvoj glazbenog pamćenja)
- likovnih (interpretacija doživljaja crtežom, slikom i dr.)
- općenito scenskog izražavanja i stvaranja

**c) Glazbeni program**

Cilj ovog programa je u obogaćivanju odgojno-obrazovnog rada s odabranim glazbenim aktivnostima te razvijanje i potpora senzibiliteta djeteta za glazbu i različite glazbene kroz igru.
Glazba utkana u dnevne aktivnosti kao njihov integrirani dio prožima cijeli život djeteta u predškolskoj ustanovi, a u službi je najvažnijih razvojnih i odgojno-obrazovnih ciljeva dok istodobno za dijete predstavlja izvor zadovoljstva, uživanja i estetskog doživljaja. Tako glazba postaje poticaj za igru i dječje stvaralaštvo.

**d) STEM program**

STEM je kurikulum temeljen na ideji obrazovanja učenika u četiri specifične discipline – znanost, tehnologija, inženjerstvo i matematika -  u interdisciplinarnom i primijenjenom pristupu.

Umjesto da se navedene četiri discipline uče zasebno i da budu odvojeni predmeti, STEM ih integrira u jedinstvenu paradigmu učenja  koje se temelje na stvarnim interakcijama.

Nema većih prirodnih znanstvenika i inženjera od same djece. Djeca su prirodno radoznala i uče matematičke, znanstvene i inženjerske koncepte kroz igru. Osiguravajući im kvalitetno okruženje (koje ne mora biti financijski nepristupačno) djeca mogu putem igre koristiti svoju prirodnu sklonost za istraživanje, za izgradnju i priliku za postavljanje pitanja. Ovim programom znanost se želi približiti i popularizirati najmlađem uzrastu kroz program kojeg krase različiti pokusi i radionice koje djeca rade samostalno kako bi do odgovora došla kritički i logički promišljajući, a sve uz mnoštvo didaktični osmišljenih igara, zabavnih aktivnosti na otvorenom i timskog rada djece.

**e) Prepoznavanje potencijalno darovite djece i poticanje njihovog razvoja**

Darovitost možemo definirati kao sklop osobina i sposobnosti koje djetetu omogućuju da u

jednom ili više područja postiže natprosječne rezultate. Kao darovitu, odgojitelji izdvajaju djecu koja mnoge stvari rade prije, brže, uspješnije i drukčije od svojih vršnjaka te onu koja u tome imaju bolja i viša postignuća. Zato darovitim djetetom predškolske dobi smatramo ono koje, u aktivnostima kojima se bavi, dosljedno postiže značajno bolja (iznad prosječna) postignuća od svojih vršnjaka. Darovito dijete se mnogim stvarima počinje baviti prije svojih vršnjaka, čini ih uspješnije od njih, a često iskazuje i neke specifične interese (zahvaljujući kojima ovladava i većom količinom znanja i vještina) te iznimnu kreativnost. Osnovu tih iznimnih postignuća čini specifičan način intelektualnog funkcioniranja djeteta.

Darovito je dijete s IQ 130 i iznad (Cvetković-Lay, Sekulić-Majurec,1998).

Hoće li dijete razviti svoju darovitost i iskazati ga u nekom području svojih aktivnosti ovisi, osim o onome što je na svijet donijelo rođenjem, i o brojnim okolinskim činiteljima. Darovita djeca zahtijevaju dodatnu pažnju roditelja, odgojitelja i stručnjaka koji će djetetovu darovitost usmjeriti i razvijati u onom smjeru u kojem idu i djetetovi interesi i želje. Upravo je zbog toga potrebno tijekom predškolske dobi poticati razvoj svih postojećih potencijala, pa tako i onih područja koja bi se mogla razviti intenzivnije i značajnije od drugih i kasnije iskazati kao darovitost.

Rano otkrivanje i poticanje sposobnosti darovite djece područje je koje u svijetu sve više

dobiva na značaju. Mnoga znanstvena istraživanja nepobitno dokazuju da je darovitost moguće i potrebno uočiti u što ranijoj dobi kako bi se djetetu osigurao odgovarajući odgoj i obrazovanje, u skladu s njegovim mogućnostima. Takav pristup ima i preventivni značaj jer su istraživanja također

pokazala da se neprimjeren odgoj i obrazovanje djece s izrazito visokim sposobnostima kasnije može rezultirati raznim oblicima njihova neprihvatljiva, pa čak i asocijalnog ponašanja (Saunders & Espeland, 1991., prema Lay, 2002.) Identifikacija darovite djece usmjerena je ka pravilnom uočavanju i utvrđivanju mogućnosti djeteta kako bi se primjereno zadovoljilo njegove posebne odgojno-obrazovne potrebe kroz posebno planirane odgojno-obrazovne postupke.

Fleksibilnost, kreativnost i razvoj predškolskih programa može se smatrati plodnim tlom za primjenu suvremenih spoznaja i iskustava u radu sa svom djecom pa tako i u području rada s darovitima. Više se ne govori o njihovu odgoju i obrazovanju u klasičnom smislu, nego o poticanju razvoja sposobnosti, interesa i kreativnosti u široko postavljenim i obogaćenim programima za svu djecu. Tipovi aktivnosti koji se posebno preporučuju u radu s darovitom djecom su oni koji potiču aktivno učenje, više razine misaonih procesa i kreativno mišljenje kao npr. pokusi, edukativne igre na računalu, igre kreativnog rješavanja problema, „mozgalice“, zagonetke, pitalice i razne logičko kombinatorne igre. Projekt se pokazao iznimno prihvaćenim oblikom rada u vrtićima.

Premda uspješni, programi koji integriraju darovitu djecu u redovne skupine pokazuju se

nedostatnima za intelektualno darovitu djecu koja od svojih vršnjaka u razvoju odskaču za nekoliko mentalnih godina. Njima je nužno osigurati poseban program (Cvetković Lay, 2002).

# 5. NAČELA DV PLOČE KOJIMA SE VODIMO U REALIZACIJI ODGOJNO-OBRAZOVNOG RADA

## 5.1 Fleksibilnost odgojno-obrazovnog procesa

U svim objektima DV Ploče uspostavljena je fleksibilna organizacija na mikro i makro razini koja se kontinuirano unapređuje s obzirom na zadovoljavanje potreba i prava djece, roditelja, kulturne i društvene sredine. Odnosi se na:

- *adaptaciju djece* u svim odgojnim skupinama, a pogotovo u jasličkim skupinama. Roditeljski sastanci organizirat će se krajem kolovoza i početkom rujna 2018. godine na kojima se roditelje upoznaje sa specifičnostima perioda prilagodbe, kako bi se olakšalo međusobno odvajanje. Roditelje se informira o procesu adaptacije djeteta, organizira se nazočnost roditelja u odgojnoj skupini te im se naglašava važnost fleksibilnosti u organizaciji prostora i vremena, mogućnost izbora igre i materijala za igranje i sigurno okruženje. Na kraju perioda adaptacije timskim radom odgojitelja i stručnih suradnika valorizira se razdoblje adaptacije prema primjerenom protokolu;

- *fleksibilno vrijeme odlaska/dolaska djece* u vrtić prema potrebama djece i roditelja;

- *radno vrijeme odgojitelja* prilagođava se potrebama djece u cilju dužeg zajedničkog

rada odgojitelja što se pozitivno odražava na kvalitetu rada, a u inkluzivnim odgojnim

skupinama nastojimo osigurati trećeg odgojitelja;

- *dnevni odmor djece* - organizira se prema potrebama djece na razini odgojne skupine

u suradnji s djecom i roditeljima poštujući individualnu potrebu djeteta za (ne) spavanjem. U periodu spavanja za dio djece koje nemaju potrebu za dnevnim odmorom organiziraju se tihe aktivnosti;

- *prehrana po principima samoposluživanja* provodi se u svim odgojnim skupinama, poštujući individualne mogućnosti i potrebe djeteta, potičući djetetovu samostalnost i samopouzdanje;

- *prilagodba jelovnika za djecu s posebnim prehrambenim potrebama* s obzirom na zdravstvenu teškoću i specifičnost hranjenja.

## 5.2. Mješovite skupine

Odgojne skupine se formiraju poštujući norme Državnog pedagoškog standarda te su pretežno mješovite; jasličke obuhvaćaju djecu u dobi od jedne do tri godine, a vrtićke djecu od tri do sedam godina. Stvaranjem mješovitih skupina nastoji se stvoriti prirodno socijalno okruženje gdje dijete ima priliku doživljavati sebe u odnosima s djecom različite kronološke i mentalne dobi. Na taj način djeca različite dobi izmjenjuju svoja iskustva, mlađi uče od starijih, a stariji poučavaju svoje mlađe prijatelje i tako potvrđuju svoju kompetenciju.

## 5.3. Diferencirani i obogaćeni sadržaj

Odgojno-obrazovni rad sadržajno je obogaćen i raščlanjen kako bi se poštovale

individualne potrebe, mogućnosti, interesi, različitih strategija učenja i ritam usvajanja

sadržaja. Obogaćeni sadržaj je najvidljiviji u projektnom obliku rada s djecom koji je jedan od najzastupljenijih oblika rada u našoj Ustanovi.

## 5.4. Inkluzija djece s teškoćama u razvoju

Naša Ustanova usmjerila se ka trajnom poštivanju načela različitosti što podrazumijeva uključivanje djece s posebnim potrebama i s teškoćama u razvoju. Uključeni su u redoviti program s ciljem socijalizacije u ozračju usmjerenosti na djetetove potrebe, interese, vještine i mogućnosti a ne na njihove teškoće. Inkluzija se provodi putem dva modela: jedan je treći odgojitelj, a drugi model je prepoznavanje uloge odgojitelja i odgojitelja-pripravnika. To podrazumijeva kontinuirano stručno usavršavanje odgojitelja, suradnju sa stručnim suradnicima, roditeljima djece kao i suradnju s drugim javnim ustanovama i nadležnim tijelima. Uključivanjem djece s teškoćama u razvoju u redovne programe ranog i predškolskog odgoja i obrazovanja roditelji se osjećaju prihvaćenije znajući da im dijete ima jednake uvjete za rast i razvoj kao i ostala djeca (pravo na jednakost šansi i uživanje jednakih prava za sve). Dobrobiti procesa inkluzije za djecu bez teškoća u razvoju su bolje razumijevanje teškoća u razvoju, senzibilitet za potrebe drugih, razvoj empatije, pomaganje, uvažavanje različitosti te razvoj tolerancije.

## 5.5. Poticajno prostorno- materijalno okruženje

U našoj Ustanovi posebna pozornost je usmjerena na organizaciju i stvaranje kvalitetnog prostorno- materijalnog okruženja kroz koje djeca aktivno uče, istražujući i čineći. Svi prostori (hodnici, garderobe, sobe dnevnog boravka, vanjsko igralište) su međusobno povezani i otvoreni kako bi se djeci omogućilo slobodno kretanje i osjećaj sigurnosti. Osiguravanjem protočnosti djece i nesmetanim kretanjem prostorom smanjuje se mogućnost za konflikte i narušavanje aktivnosti drugih. Sobe dnevnog boravka optimalno su prostrane i prozračne, te su opremljene bogatim didaktičkim materijalima koji je djeci pristupačan (nadohvat ruke i u razini očiju) i raspoređen u raznovrsnim centrima aktivnosti.

Najčešći centri su: centri likovnog izražavanja i stvaranja, obiteljsko-dramski centar, centar građenja i prostornog oblikovanja, centar početnog čitanja i pisanja, stolno-manipulativni centar i centar za istraživanje. Centri se mijenjaju kroz godinu s obzirom na potrebe i interese djece.

## 5.6. Socijalno prostorno okruženje

Bogato prostorno-materijalno okruženje važan je preduvjet za uspostavljanje kvalitetne interakcije svakog djeteta s drugom djecom i odraslima. Ono omogućuje grupiranje djece u dijade i trijade i/ili manje skupine omogućuje lakšu i kvalitetniju komunikaciju među djecom, mogućnost pregovaranja, rješavanja sukoba, prihvaćanje i razumijevanje različitosti.

Isto tako, kvalitetno strukturirano bogato materijalno okruženje potiče djecu na otkrivanje i rješavanje problema te im omogućuje postavljanje hipoteza, istraživanje, eksperimentiranje i konstruiranje znanja i razumijevanja.

## 5.7. Suradnja s tendencijom ka partnerstvu vrtića s roditeljima/skrbnicima

## i širom zajednicom

Suradnja i profesionalno partnerstvo među odgojiteljima kroz koju se zajedno promišlja, realizira i evaluira odgojno-obrazovni proces stvaraju se preduvjeti za afirmativnu ulogu roditelja. Na taj način roditelji/skrbnici postaju ravnopravni partneri u odgoju i obrazovanju djece. Kroz zajedništvo odgojitelja i roditelja/skrbnika omogućuje se razmjena različitih viđenja i razumijevanja djeteta koja proizlazi iz razlike obiteljskog i vrtićkog konteksta u kojem dijete odrasta.

# 6. STRUČNO USAVRŠAVANJE ODGOJNIH DJELATNIKA

Permanentno stručno usavršavanje čini okosnicu kvalitativnih napora u smislu obogaćivanja i osuvremenjivanja odgojno – obrazovne djelatnosti. Osnovne zadaće na ovom području su:

- planiranje i programiranje odgojno-obrazovnog procesa u skladu sa suvremenim koncepcijama i pristupima te periodično praćenje istih

- promišljanje, planiranje te provedba stručno – znanstvenih istraživanja prema metodologiji pedagoških istraživanja

- realizacija tema prema planu i programu rada odgojiteljskog vijeća

- praćenje stručne literature

- sudjelovanje na stručnim skupovima, seminarima, savjetovanjima

Tablica 4. Program stručnog usavršavanja djelatnika

|  |  |  |  |  |  |
| --- | --- | --- | --- | --- | --- |
| **REDNI BROJ** | **TEMA** **USAVRŠAVANJA** | **MJESTO ODRŽAVANJA****ORGANIZACIJA** | **VRIJEME ODRŽAVANJA** | **VODITELJ/PREDAVAČI STRUČNOG USAVRŠAVANJA** | **SUDIONICI** |
| 1. | „Poticanje razvoja glazbenih sposobnosti i stvaralaštva djece rane i predšk.dobi“ | Dječji vrtić Špansko, ZagrebStručno razvojni centar DV Špansko | Rujan, 2018. i po rasporedu |  Larisa Lipovac, Baldo Mikulić, Asambl Lado, … | Odgojitelji  |
| 2.  | „Treći kongres pedagoga“ | Zagreb, AZOO, Hrvatsko pedagogijsko društvo | 13.-14.9.2018. | Prof.dr.sc. Vedrana Spajić Vrkaš, prof.dr.sc. Jasna Krstović, … | Pedagoginja  |
| 3. | „ Odgoj za humanost od malih nogu“  | Dječji vrtići Dubrovnik, AZOO  | 20.9. 2018. | Roberta Šimunović, dr. Vicko Mihaljević… | Odgojitelji  |
| 4. | „Uloga pedagoga u kontinuiranom unapređenju odgojne prakse u dječjem vrtiću“ | Naknadno, AZOO | 4.10.2018. | Đurđica Kaurloto Martinić, prof. | Pedagoginja  |
| 5. | „Rješavanje problema u odgojno-obrazovnoj praksi“ | Split, AZOO | 5.10.2018. | Dr.sc. Irena Bezić, prof.dr. Velimir Srića, prof. Vilma Bednar | Psihologinja |
| 6. | „12. Dani otočkih dječjih vrtića Splitsko-dalmatinske i Dubrovačko-neretvanske županije“ | DV Vanđela Božitković, Hvar, AZOO | 11.-13.10.2018. | Spec. Igor Cvetko, izv.prof.dr.sc. Hicela Ivon, dr.sc. Diana Zalar… | odgojitelji |
| 7.  |  „Razvojni kurikulum ranog odgoja“ | Dječji vrtić Ploče | Studeni, 2018. | Olivera Medak, pedagoginja | Odgojitelji, psihologinja |
|  | „Ekspresivne art terapije u edukaciji i rehabilitaciji“ modul I | ERF, Zagreb | Studeni, 2018. | Izv.prof.dr.sc. Renata Martinec, doc.dr.sc. Damir Miholić … | Pedagoginja  |
| 8.  | 24. Dani predškolskog odg. SD županije "Mirisi djetinjstva" | Supetar, AZOO | 22. i 23. studeni, 2017. | Uzv.prof.dr.sc. Snježana Dobrota | Odgojitelji,psihologinja,pedagoginja |
| 9.  | „Uloge u ispitnim i povjerenstvima za stažiranje“ |  Omiš | 6.-7.12.2018. | Mr.sc. Inga Seme Stojnović, dr.sc. Slavica Bašić, dr.sc. Vesna Bilić… | Ravnateljica, pedagoginja |
| 10. | Projekti iz područja Nacionalnog prog. odg. i obraz. za ljudska prava i dem. građanstvo | DubrovnikAZOO | Travanj, 2019. | Prof.dr.sc. Ivanka Stričević, Boja Mila Mustač, ravnatelj, mr.sc. Andreja Silić | Odgojitelji |
| 11. | Odgoj u vjeri | Split | Travanj, 2018. |  | Zdenka Žderić, odgojiteljica  |
| 12. | „Poseban program kinezioloških aktivnosti“ | Učiteljski fakultet, Zagreb | Lipanj, 2019. | Prof.dr.sc. Ivan Prskalo, izv.prof.dr.sc. Vatroslav Horvat i dr. | odgojitelji |
| 13. | Seminari iz Kataloga AZOO-a  |  | Tijekom godine |  | Ravnateljica, pedagoginja,psihologinja, odgojitelji |
| 14. | „Razvijanje profesionalnih kompetencija odgojitelja u suvremenom dječjem vrtiću – Identifikacija i rad sa darovitom djecom u dječjem vrtiću.“ |  DV Ploče |  Tijekom godine | Mirjana Bakotić, prof.ped., Igor Longo, prof.psih., … |  Odgojitelji, psihologinja, pedagoginja |

# 7. OSIGURAVANJE KVALITETE

Vrednovanje unutar ustanove vršiti ćemo od strane ravnatelja, odgajatelja i stručne službe na osnovu timskog planiranja, manjih radnih grupa, uvažavajući materijale koji su nastali u neposrednom radu s djecom (video zapisi, fotografije, mape, skale procjene, ankete). Odgajateljice će voditi propisanu pedagošku dokumentaciju koja je ujedno materijal za vrednovanje. Na kraju godine, svi odgojno-obrazovni djelatnici pišu izvještaj o radu.

Osiguranje kvaliteta odgojno-obrazovne ustanove nije nepromjenjivo, statično pitanje sa samo jednim točnim odgovorom. Kvaliteta s u odgojno-obrazovnoj ustanovi temelji na živoj razmjeni znanja i iskustva svih sudionika odgojno-obrazovnog procesa.

# 8. LITERATURA

1. Andrilović, Čudina-Obradović, M. (1994): Osnove opće i razvojne psihologije, psihologija

odgoja i obrazovanja, Zagreb, Školska knjiga.

2. Bašić, Koller-Trbović, Žižak (1993): Integralna metoda, Zagreb, Alinea.

3. Cvetković Lay, J. (2008): Darovito je, što ću s njim?, Zagreb, Alinea.

4. Deklaracija o pravima djeteta; Ljudska prava – osnovni međunarodni dokumenti,

Školska knjiga, Zagreb,1990.

5. Juul, J.(1996): Vaše kompetentno dijete, Educa, Zagreb.

6. Konvencija o pravima djeteta; Državni zavod za zaštitu obitelji, materinstva i mladeži,

Zagreb, 2001.

7. Maleš, D. , Milanović, M., Stričević, I.(2003): Živjeti i učiti prava, Odgoj za ljudska prava u sustavu predškolskog odgoja, Filozofski fakultet, Istraživačko-obrazovni centar za ljudska prava i demokratsko građanstvo, Zagreb.

8. Markočić M. i suradnici(2003): Program predškole; zakonske i stručne pretpostavke

organizacije i provedbe programa; radna mapa; Zavod za unapređivanje školstva,

Zagreb.

9. Nacionalni kurikulum za rani i predškolski odgoj i obrazovanje, Zagreb, 2014.

10. Nacionalni program odgoja i obrazovanja za ljudska prava (1999.) Zagreb: Vlada

Republike Hrvatske

11. Obavijest o provedbi obaveznog programa predškole s djecom u godini dana prije

škole u pedagoškoj godini 2014./2015., Ministarstvo znanosti, obrazovanja i sporta,

Klasa:601-02/14-03/00324, URBROJ:533-25-14-001, OD 5. RUJNA 2014.

12. Pravilnik o sadržaju i trajanju programa predškole, (NN 107/2014.)

13. Pravilnik o posebnim uvjetima i mjerilima ostvarivanja programa predškolskog

odgoja( NN, 133/97)

14. Pravilnik o obrascima i sadržaju pedagoške dokumentacije i evidencije o djeci u

dječjem vrtiću (NN, 83/01)

15. Program zdravstvene zaštite djece i higijene i pravilne prehrane djece u dječjim

vrtićima (NN, 105/02, 55/06 i 121/07)

16. Pravilnik o načinu i uvjetima polaganja stručnog ispita odgojitelja i stručnih suradnika

u dječjem vrtiću (NN, 133/97 i 4/98)

17. Pravilnik o načinu i uvjetima napredovanja u struci i promicanju u položajna zvanja

odgojitelja i stručnih suradnika u dječjim vrtićima (NN, 133/97)

18. Pravilnik o vrsti stručne spreme stručnih djelatnika te vrsti i stupnju stručne spreme

ostalih djelatnika u dječjem vrtiću (NN, 133/97)

19. Pravilnik o obrascima zdravstvene dokumentacije djece predškolske dobi i evidencije

u dječjem vrtiću (NN, 114/02)

20. Prehrambeni standardi za planiranje prehrane djece u dječjem vrtiću – jelovnici i

normativi (Zagreb, Laserplus, 2007.)

21. Prijedlog koncepcije razvoja predškolskog odgoja (Glasnik Ministarstva prosvjete i

kulture RH, broj 7/8 1991.)

22. Programsko usmjerenje odgoja i obrazovanja predškolske djece (Glasnik Ministarstva

prosvjete i kulture RH, broj 7/8 1991.)

23. Slunjski, E. (2001): Integrirani predškolski kurikulum – rad djece na projektima, Mali

profesor, Zagreb.

24. Slunjski, E. (2006): Stvaranje predškolskog kurikuluma u vrtiću – organizaciji koja uči,

Mali profesor, Zagreb.

25. Zakon o predškolskom odgoju i obrazovanju (NN broj 10/97., 107/07., 94/13.)

26. Zakon o radu (NN, 149/09)

27. Zakon o ustanovama (NN, 76/93).

Ravnateljica Dječjeg vrtića Ploče: Predsjednica UV Dječjeg vrtića Ploče:

Ljiljana Bogunović Ivana Miličević

KLASA: 601-02/18-05/01

URBROJ: 2165-08-05-18-1890

 Ploče, 28.9.2018. godine

1. Osobna, emocionalna i tjelesna dobrobit (subjektivan osjećaj; biti zdrav,zadovoljan i osjećati se dobro),

Obrazovna dobrobit (uspješno funkcioniranje i razvijanje osobnih potencijala), Socijalna dobrobit (uspješno interpersonalno funkcioniranje i razvijanje socijalnih kompetencija) [↑](#footnote-ref-1)
2. Komunikacija na materinskom jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje [↑](#footnote-ref-2)